Mr. T har også nydt mere succes i ringen. I 1985 deltog han og den regerende WWF-verdensmester i wrestling Hulk Hogan i den første main event nogensinde ved WrestleMania. WrestleMania var på daværende tidspunkt det største wrestlingshow nogensinde, og i showets main event lykkedes det Hulk Hogan og Mr. T at besejre Roddy Piper og Paul Orndorff. Muhammad Ali var desuden gæstedommer i et stjernespækket show.